cyanic-selkie/wikianc huggingface dataset:
Αρχείο Χαρτογραφικής Κληρονομιάς
Το Αρχείο Χαρτογραφικής Κληρονομιάς, γνωστό και ως Εθνική Χαρτοθήκη, βρίσκεται στην Άνω πόλη της Θεσσαλονίκης (περιοχή Τσινάρι) και αποτελεί τον εθνικό οργανισμό της Ελλάδας για την διατήρηση, αρχειοθέτηση, και επιστημονική μελέτη των χαρτών και της χαρτογραφίας.
Περιγραφή
Ιδρύθηκε το 1997 ως Εθνική Χαρτοθήκη (πλήρης ονομασία Εθνικό Κέντρο Χαρτών και Χαρτογραφικής Κληρονομιάς / ΕΚΕΧΧΑΚ) με το διάταγμα 2466/1997, και το 2006 μετονομάστηκε σε Ευρωπαϊκό Κέντρο Επικοινωνίας Πληροφόρησης και Πολιτισμού - Εθνικό Κέντρο Χαρτών και Χαρτογραφικής Κληρονομιάς (ΕΚΕΠΠ - ΕΚΕΧΧΑΚ). Το 2013 μετατράπηκε στον παρόντα οργανισμό υπαγόμενος διοικητικά στο Ιστορικό Αρχείο Μακεδονίας των Γενικών Αρχείων του Κράτους.
Δραστηριοποιείται επίσης στην διοργάνωση σχετικών σεμιναρίων και εκθέσεων, διαθέτει συνεργασίες με τις τοπικές αρχές και με διεθνείς χαρτογραφικούς οργανισμούς, ενώ κατά διαστήματα εκδίδει μελέτες ως εκδοτικός οργανισμός. Στεγάζεται σε ένα κτήριο μακεδονίτικης παραδοσιακής αρχιτεκτονικής των αρχών του 20 ου αιώνα που έχει 2 ορόφους, με τον πρώτο όροφο να φιλοξενεί την μόνιμη έκθεση χαρτογραφικών συλλογών. Στο αρχείο του οργανισμού βρίσκονται συνολικά 1000 χάρτες, οι οποίοι έχουν ψηφιοποιηθεί.
Εκδόσεις
Ο οργανισμός έχει εκδόσει τα παρακάτω βιβλία και μελέτες:
Εξωτερικοί σύνδεσμοι
Κατηγορία:Χαρτογραφία Κατηγορία:Δημόσιες υπηρεσίες της Ελλάδας
Φασίνους
Το φασίνους (λατινικά: fascinus, πληθυντικός fascinum/φασίνουμ) στην αρχαία ρωμαϊκή κοινωνία αποτελούσαν την ενσάρκωση του θείου φαλλού. Η λέξη αναφέρεται είτε στην ίδια την θεότητα με την ίδια ονομασία (Fascinus), φαλλόσχημα φυλακτά, ή στις μαγικές επικλήσεις και ξόρκια τα οποία ζητούσαν την προστασία του. Ο Πλίνιος ο Πρεσβύτερος τα ανέφερε ως medicus invidiae (ιατρειά για την ζηλοφθονία), ή προστασία απέναντι στην βασκανία.
Ρωμαϊκή θρησκεία
Οι Εστιάδες Παρθένες ακολουθούσαν την λατρεία της θεότητας αυτής, και λατρεύαν τον φαλλό ως ιερό σύμβολο, το οποίο επίσης συνδέονταν με το Παλλάδιο (αγαλματίδιο της Μινέρβα / Αθηνάς). Κατά τους ρωμαϊκούς μύθους, ο φαλλός αποτελούσε της ενσάρκωση της ιερής αρσενικής γεννετήριας ισχύος. Όταν κάποιος στρατηγός εόρταζε κάποιον θρίαμβο του, οι Εστιάδες Παρθένες κρεμούσαν ομοίωμα φαλλού στο κάτω μέρος του άρματος του ώστε να τον προστατεύει από τον φθόνο.
Κατά τον Αυγουστίνο (4ος/5ος αιώνας) ο οποίος άντλησε τις πληροφορίες του από τον Μάρκο Τερέντιο Βάρρων (1ος/2ος αιώνας), η αναπαράσταση του φαλλού περιφερόταν σε ετήσια πομπή κατά τον εορτασμό του Λίμπερ, θεότητας η οποία ταυτίζεται με τον Διόνυσο ή τον Βάκχο, έτσι ώστε η πόλη να απολαμβάνει την προστασία του.
Ως εκθειαζόμενος φαλλός, το φασίνους διέθετε κοινά χαρακτηριστικά τόσο με τον Μουτούνους Τουτούνους, φαλλική θεότητα του γάμου της οποίας ο ναός υπήρχε ήδη από την ίδρυση της πόλης της Ρώμης, όσο και με την ελληνική θεότητα του Πριάπου.
Μαγικά σύμβολα
Υπάρχουν διάφορες γραφικές αναπαραστάσεις του φασίνους, όπως αυτή που βρέθηκε σε ρωμαϊκό ψηφιδωτό αλλά και σε ανάγλυφα στην Λέπτις Μάγκνα στην σημερινή Λιβύη και αναπαριστά την εκσπερμάτωση του φαλλού επί ασώματου οφθαλμού. Παρόμοιο κατασκεύασμα αποτελεί το αγαλματίδιο τερρακότας του 1ου αιώνα π.Χ. όπου αναπαριστώνται δύο φαλλικά ανθρωπάκια να πριονίζουν οφθαλμό στην μέση.
Ιδιαίτερα σε ότι αφορά την χρήση τους από το ευρύ κοινό, οι φαλλοί τύπου φασίνους ήταν αρκετά διαδεδομένοι ως φυλακτά και διακοσμητικά στοιχεία άλλων αντικειμένων. Θεωρούνταν επίσης πως προστάτευε τα παιδιά, και κυρίως τα αγόρια, από το κακό. Ο Πλίνιος ο Πρεσβύτερος περιγράφει πως υπήρχε έθιμο να κρεμάται φαλλόσχημο φυλακτό γύρω από τον λαιμό των βρεφών, ενώ έχουν ανακαλυφθεί αρκετά φαλλόσχημα δακτυλίδια τα οποία ήταν τόσο μικρά τα οποία θα μπορούσαν να ταιριάξουν μόνο στα δάχτυλα παιδιών.
Στο στράτευμα, ο συνδυασμός της γροθιάς και του φαλλού ήταν κυρίαρχος ανάμεσα στους στρατιώτες. Η παράσταση αυτή αποτελούνταν από την συνήθως κλειστή γροθιά στην βάση του φαλλού με κατεύθυνση προς τα έξω. Άλλες αναφορές είναι αυτές του σήματος του σύκου (manus fica) το οποίο ήταν σύμβολο καλής τύχης, ενώ η μεγαλύτερη γνωστή συλλογή τέτοιων αντικειμένων βρέθηκε στο Καμουλόδουνον.
Ετυμολογία
Η λέξη φασίνους χρησιμοποιείται από τον Κάτουλλο ως ρήμα σε ένα από τα ποιήματα του στο οποίο απευθύνεται στην ερωμένη του που ονομάζεται Λεσβία, και της εκφράζει την ατελείωτη επιθυμία του για φιλιά, τόσοα που δεν θα μπορεί να τα μετρήσει κανένας ηδονοβλεψίας ούτε και θα μπορούν να ματιαστούν (χρήση της λέξης φασίνους).
Εξωτερικοί σύνδεσμοι
Κατηγορία:Κοινωνία της Αρχαίας Ρώμης Κατηγορία:Πέος Κατηγορία:Θεοί της Ρωμαϊκής μυθολογίας Κατηγορία:Θεότητες-προστάτες των παιδιών
Μουτούνους Τουτούνους
μικρογραφία|Αναπαράσταση Μουτούνους Τουτούνους στην [[Πομπηία]] μικρογραφία|Φαλλικό ανάγλυφο τύπου [[φασίνους]]
Ο Μουτούνους Τουτούνους (λατινικά: Mutunus Tutunus, ή Mutinus Titinus / Μουτίνους Τιτίνους) στην αρχαία ρωμαϊκή κοινωνία ήταν φαλλική θεότητα του γάμου, εφάμιλλη του Πριάπου στην ελληνική μυθολογία. Ο ναός του βρισκόταν στον Βέλιο λόφο, και θεωρούνταν πως υπήρχε από την ίδρυση της Ρώμης, έως τον 1ο αιώνα π.Χ..
Ετυμολογία
Αντίθετα από τον Πρίαπο, ο οποίος αναπαρίσταται με ανθρώπινη μορφή και τεράστιο φαλλό, ο Μουτούνους φαίνεται πως ενσαρκώνονταν απευθείας στον φαλλό, κατά παρόμοιο τρόπο με το φασίνους ή τον πατέρα του μυθικού 6ου βασιλιά της Ρώμης Σερβίου Τούλιου.
Η ονομασία του φαίνεται πως προκύπτει από τις λαϊκές λατινικές λέξεις για το πέος, mūtō (ή muttō) και mūtōnium. Το Mutto αποτελούσε μερικές φορές το τρίτο μέρος της ονομασίας ενός ανδρός κατά τα ρωμαϊκά πρότυπα ονοματοδοσίας. Ο κωμωδιογράφος του 2ου αιώνα π.Χ., Γάιος Λουκίλιος, θεωρείται πως έγραψε την πρώτη γνωστή αναφορά της λέξης και στις δύο μορφές της ως at laeva lacrimas muttoni absterget amica (Η κοπέλα σκουπίζει τα δάκρυα του Μούττο - το αριστερό του χέρι, δηλαδή) και το παράγωγο mūtōnium. Το mūtōnium ενδεχομένως αντικατέστησε την παλαιότερη μορφή, καθώς εμφανίζεται αργότερα σε επιγραφές στην Πομπηία. Ο λυρικός ποιητής Οράτιος (1ος αιώνας π.Χ.) επίσης προσωποποίησε το πέος του συνομιλώντας μαζί του και αναφερόμενος σε αυτό ως μούττο και συζητώντας περί αιδοίων. Ο όρος mūtūniātus, χρησιμοποιήθηκε ως επίθετο από τον Μαρτιάλη (1ος αιώνας μ.Χ.) για να περιγράψει τον καλοπροικισμένο άντρα.
Και τα 2 τμήματα της λέξης έχουν την ίδια ονομασία, καθώς το Tītīnus πιθανώς προέρχεται από το tītus, το οποίο επίσης σήμαινε πέος.
Λατρεία
Κατά την προκαταρκτική γαμήλια ιεροτελεστία, οι Ρωμαίες νύφες κατά το έθιμο έπρεπε να τοποθετήσουν τον φαλλό του Μουτούνους στο αιδοίο τους ώστε να προετοιμαστούν για την συνουσία με τον σύζυγο τους, και η πρακτική αυτή μαρτυρείται από τους Εκκλησιαστικούς Πατέρες οι οποίοι θεωρούσαν το έθιμο αυτό ακραίο τρόπο τερματισμού της παρθενίας. Κατά τον χριστιανό Αρνόβιο, οι γυναίκες καβαλούσαν τον απαίσιο φαλλό του Τουτούνους με τα τεράστια ξεδιάντροπα τμήματα του, ωστόσο κατά άλλες πηγές οι νύφες που συμμετείχαν σε αυτό το έθιμο μάθαιναν να μην ντρέπονται την συνουσία και να εγκαταλείπουν την ντροπή τους. Ο γραμματικός του 2ου αιώνα Σέξτος Πομπηίος Φέστος, αποτελεί την μοναδική πηγή της αρχαιότητας ο οποίος αναφέρεται συγκεκριμένα στην θεότητα, και ενδεχομένως η περιγραφή των χριστιανικών πηγών είναι εχθρική προς το έθιμο λόγω του θρησκευτικού ανταγωνισμού της εποχής. Ronald Syme, The Augustan Aristocracy (Oxford University Press, 1989), σελ. 6, σημ. 37, "the mockery of the Christian writers" / W.H. Parker, Priapea: Poems for a Phallic God (Routledge, 1988), p. 135 online, / Joseph Rykwert, The Idea of a Town: The Anthropology of Urban Form in Rome, Italy, and the Ancient World (MIT Press, 1988), p. 159 online / Mary Beard, John North et al., Religions of Rome: A Sourcebook (Cambridge University Press, 1998), p. 359, note 1 online. / Enrique Montero Cartelle, El latín erótico: aspectos léxicos y literarios (University of Seville, 1991), p. 70 online. / Carlos A. Contreras, "Christian Views of Paganism," Aufstieg und Niedergang der römischen Welt II.23.1 (1980) 974–1022, p. 1013 online / Peter Stewart, Statues in Roman Society: Representation and Response (Oxford University Press, 2003), p. 266, note 24 online.
Τα ίχνη του παλαιού ναού του Μουτούνους Τουτούνους στον Βελιανό λόφο δεν έχει σταθεί δυνατό να ανακαλυφθούν. Κατά τον Σέξτο Πομπηίο Φέστο ο οποίος μαρτυρά την ύπαρξη του, ο ναός καταστράφηκε για να δημιουργηθούν ιδιωτικά λουτρά στην θέση του τα οποία ανήκαν στον στρατηγό και γερουσιαστή Γνάιο Δομίτιο Καλβίνο, παρά το γεγονός ότι η τοποθεσία θεωρούνταν ιερή λόγω και της παλαιότητας της.
Παραπομπές
Κατηγορία:Κοινωνία της Αρχαίας Ρώμης Κατηγορία:Πέος Κατηγορία:Θεοί της Ρωμαϊκής μυθολογίας
Μπιλ Γκόσπερ
Ο Μπιλ Γκόσπερ (αγγλικά: Bill Gosper, πλήρες όνομα Ralph William Gosper Jr. / Ραλφ Ουίλιαμ Γκόσπερ Τζούνιορ, 26 Απριλίου 1943) είναι Αμερικανός μαθηματικός και προγραμματιστής. Μαζί με τον Ρίτσαρντ Γκρήνμπλατ, θεωρείται ένας από τους ιδρυτές της κοινότητας των χάκερ (με την ιστορική έννοια του δημιουργού) και αποτελεί σημαίνων μέλος της προγραμματιστικής κοινότητας της γλώσσας Lisp.
Σταδιοδρομία
Ο Γκόσπερ γράφτηκε στο Τεχνολογικό Ινστιτούτο της Μασαχουσέτης (ΜΙΤ) το 1961, και έλαβε το πτυχίο μαθηματικών από εκεί το 1965, παρότι είχε έρθει σε σύγκρουση με το τμήμα μαθηματικών λόγω της γενικότερης αντίθεσης τους προς τους ηλεκτρονικούς υπολογιστές. Κατά το 2ο έτος του εκεί, ο Γκόσπερ παρακολούθησε τις διαλέξεις προγραμματισμού του Τζον Μακάρθι και εγγράφτηκε στο Εργαστήριο Τεχνητής Νοημοσύνης του Τεχνολογικού Ινστιτούτου της Μασαχουσέτης, το οποίο λάμβανε την χρηματοδότηση του από την DARPA και κατά τα μετέπειτα χρόνια αποτέλεσε την γενέτειρα της ευρύτερης κοινότητας και του πνεύματος των χάκερ. Σημαντικές τεχνικές συνεισφορές του Γκόσπερ αποτελούν το HAKMEM (συλλογή προγραμματιστικών τεχνικών σημειώσεων) και η έκδοση Lisp του MIT (Maclisp), ενώ είχε σημαντικό μερίδιο στην δημιουργία του συστήματος υπολογιστής άλγεβρας Macsyma. Αργότερα ο Γκόσπερ μαζί με τους υπόλοιπους προγραμματιστές του εργαστηρίου πήγαν στον ιδιωτικό τομέα, στις εταιρείες Symbolics και Macsyma, Inc., ενώ ο μόνος που απέμεινε στο εργαστήριο τεχνητής νοημοσύνης του MIT ήταν ο Ρίτσαρντ Στάλλμαν. Ήδη από το 1974, ο Γκόσπερ είχε μετακινηθεί στο πανεπιστήμιο του Στάνφορντ, όπου δίδασκε και εργάζονταν μαζί με τον Ντόναλντ Κνουθ.
Οι σημαντικότερες συνεισφορές του Γκόσπερ υπήρξαν: Για μικρό χρονικό διάστημα, υπήρξε ο κάτοχος του παγκόσμιου ρεκόρ για τον υπολογισμό της μαθηματικής σταθεράς του π με τα περισσότερα ψηφία, με τον υπολογισμό του να διαθέτει 17 εκατομμύρια.
Εξωτερικοί σύνδεσμοι
Κατηγορία:Αμερικανοί μαθηματικοί Κατηγορία:Αμερικανοί προγραμματιστές Κατηγορία:Lisp
Ολλανδικό πρωτάθλημα ποδοσφαίρου ανδρών 1986-87
Το Ολλανδικό πρωτάθλημα ποδοσφαίρου ανδρών 1986-87 ή αλλιώς η Ερεντιβίζιε 1986-87 ήταν το 31ο πρωτάθλημα Ερεντιβίζιε. Ξεκίνησε στις 16 Αυγούστου 1986 και ολοκληρώθηκε στις 6 Ιουνίου 1987.
Πρωταθλήτρια αναδείχθηκε η Αϊντχόφεν για 9η φορά στην ιστορία της, ενώ υποβιβάστηκαν στην Εέρστε Ντιβίζιε οι Γκο Αχέντ Ιγκλς, Φέινταμ και Εξέλσιορ. Την είσοδο στο Κύπελλο Πρωταθλητριών 1987-88 κέρδισε η Αϊντχόφεν, στο Κύπελλο ΟΥΕΦΑ 1987-1988 οι Φέγενορντ και Ουτρέχτη και στο Κύπελλο Κυπελλούχων 1987-88 ο Άγιαξ (πρωταθλητής του Κύπελλου Κυπελλούχων 1986-87) και η ΑΝΤΟ Ντεν Χάαχ.
Ομάδες
Συνολικά 18 ομάδες αγωνίστηκαν στη συγκεκριμένη σεζόν: οι πρώτες 15 ομάδες της περσινής σεζόν, οι δύο πρώτες της Εέρστε Ντιβίζιε 1985-86 και η νικήτρια των play-offs ανόδου της Εέρστε Ντιβίζιε.
Βαθμολογία
1 Ο Άγιαξ κατέκτησε το Κύπελλο Κυπελλούχων 1986-87 και προκρίθηκε αυτόματα στην διοργάνωση, επιτρέποντας σε δύο ολλανδικές ομάδες να αγωνιστούν: ο Άγιαξ και ο νικητής του κυπέλλου. Παράλληλα κατέκτησε και το Κύπελλο Ολλανδίας, οπότε προκρίθηκε η φιναλίστ ΑΝΤΟ Ντεν Χάαχ.
Παραπομπές
Κατηγορία:Έρεντιβιζι Κατηγορία:Εγχώρια ποδοσφαιρικά πρωταθλήματα 1986-1987
Δημήτρης Νικολάου
O Δημήτρης Νικολάου (γενν. Χαλκίδα, 13 Αυγούστου 1998) είναι Έλληνας επαγγελματίας ποδοσφαιριστής, που αγωνίζεται ως κεντρικός αμυντικός στην Εθνική Ελλάδας U21 και στην ιταλική Σπέτσια που συμμετέχει στη Serie A.
Ξεκίνησε να ασχολείται με το ποδόσφαιρο στις ακαδημίες του ΠΑΟ Ρουφ και του Ολυμπιακού Πειραιώς. Το 2016 έγινε επαγγελματίας με τον Ολυμπιακό, με τον οποίον έως τώρα έχει κατακτήσει ένα Πρωτάθλημα Ελλάδας. Είναι, επίσης, ο νεότερος Έλληνας σκόρερ στην ιστορία του ΟΥΕΦΑ Τσάμπιονς Λιγκ.
Από το 2014, αγωνίζεται στα μικρά τμήματα της Εθνικής Ελλάδας. Έχει αγωνιστεί στο Ευρωπαϊκό Πρωτάθλημα Νέων U17, του 2014, καθώς και στο Ευρωπαϊκό Πρωτάθλημα Νέων U19, του 2015. Από το 2017, αγωνίζεται στην Εθνική Ελλάδας U21.
Πρώτα χρόνια και Ακαδημίες
Γεννημένος το 1998, ο Νικολάου, ξεκίνησε τα πρώτα του ποδοσφαιρικά βήματα στον ΠΑΟ Ρουφ, έως ότου το 2007, όπου και εντάχθηκε στις ακαδημίες του Ολυμπιακού Πειραιώς. Κατά την παραμονή του στις Ακαδημίες του Ολυμπιακού πανηγύρισε και μερικά Πρωταθλήματα Ελλάδας Νέων, ενώ βρέθηκε και υπό τις οδηγίες αρκετών γνωστών παλαίμαχων ποδοσφαιριστών του Ολυμπιακού, όπως τον Δημήτρη Μαυρογενίδη. Εκτός από τον Μαυρογενίδη, προπονητής του υπήρξε και ο Γρηγόρης Γεωργάτος.
Το 2015, η ΠΑΕ Ολυμπιακός προχώρησε, δίνοντας αρκετά επαγγελματικά συμβόλαιο σε ποδοσφαιριστές των Νεων, μεταξύ αυτών, ο Παναγιώτης Ρέτσος, ο Γιώργος Μανθάτης, ο Θανάσης Ανδρούτσος, καθώς και ο Νικολάου. Τον επόμενο χρόνο του έγινε επέκταση συμβολαίου έως και το 2021, με μεγαλύτερες χρηματικές απολαβές.
Επαγγελματική καριέρα
Πρακτικά άρχισε να αγωνίζεται στην πρώτη ομάδα από τη σεζόν 2016-17. Ωστόσο, ήδη από την προηγούμενη σεζόν, είχε συμπεριληφθεί στη θερινή προετοιμασία της ομάδας, από τον Μάρκο Σίλβα. Από εκεί και πέρα είναι βασικό στέλεχος της πειραϊκής ομάδας, έχοντας κάνει έως τώρα σε όλες τις διοργανώσεις πάνω από 10 συμμετοχές, πετυχαίνοντας, μάλιστα, κι ένα γκολ. Με τον Ολυμπιακό έχει πανηγυρίσει κι ένα Πρωτάθλημα Ελλάδας.
2016-2017
Ο Νικολάου καθώς και άλλοι νέοι ποδοσφαιριστές του Ολυμπιακού, είδαν τον αγωνιστικό τους χρόνο να αυξάνεται μετά την έλευση του Πάουλο Μπέντο, στον πάγκο, του Ολυμπιακού. Έτσι, το ντεμπούτο με τη φανέλα του Ολυμπιακού, το έκανε στις 25 Ιανουαρίου του 2017, κόντρα στον Άρη Θεσσαλονίκης, σε έναν αγώνα Κυπέλλου Ελλάδας, που έληξε 1-1, στο οποίο είχε αγωνιστεί σε όλο το ματς. Λίγες ημέρες αργότερα, και, συγκεκριμένα, στις 29 Ιανουαρίου, ο Νικολάου έκανε και το ντεμπούτο του στη Σούπερ Λίγκα, σε ένα ματς εναντίον της Βέροιας, αγωνιζόμενος ξανά σε όλο τον αγώνα, με τελικό σκορ 1-2, υπέρ του Ολυμπιακού. Στις 2 Φεβρουαρίου του 2017, έβαλε και το πρώτο του επαγγελματικό γκολ, στον επαναληπτικό αγώνα με τον Άρη, στον Πειραιά, σε ένα ματς που έληξε 2-0.
Εκείνη τη σεζόν, ο Νικολάου, έκανε σε όλες τις διοργανώσεις 6 συμμετοχές, πετυχαίνοντας κι ένα γκολ. Στο τέλος της χρονιάς, έφτασε έως τα ημιτελικά του Κυπέλλου, από όπου αποκλείστηκε από την ΑΕΚ, ενώ, τέλος, πανηγύρισε και το πρώτο του πρωτάθλημα με την πρώτη ομάδα του Ολυμπιακού.
2017- 2018
Και την επόμενη σεζόν, ο Νικολάου, συνέχισε στην πρώτη ομάδα του Ολυμπιακού, με πρωταγωνιστικό ρόλο. Αγωνίστηκε στην πρώτη αγωνιστική του πρωταθλήματος σε έναν αγώνα κόντρα στη Λάρισα, ο οποίος έληξε 4-1, υπέρ του Ολυμπιακού. Αργότερα, στις 27 Σεπτεμβρίου του 2017, έκανε και το ντεμπούτο του στο ΟΥΕΦΑ Τσάμπιονς Λιγκ, στη φάση των 32, σε έναν αγώνα κόντρα στη Γιουβέντους, στην Ιταλία, στο οποίον, ο Ολυμπιακός ηττήθηκε με σκορ 2-0, με τον Νικολάου να αγωνίζεται βασικός και για όλο τον αγώνα. Μάλιστα, σε εκείνον τον αγώνα βρέθηκε αντιμέτωπος με ένα από τα ποδοσφαιρικά του πρότυπα, τον Αντρέα Μπαρτζάλι.
Στις 18 Οκτωβρίου του 2017, αγωνίστηκε ξανά ως βασικός σε αγώνα Τσάμπιονς Λιγκ, αυτή τη φορά, κόντρα στην Μπαρτσελόνα, στο Καμπ Νου, με τελικό σκορ 3-1. Ο Νικολάου έβαλε αυτογκόλ (κάνοντας το 1-0) και στις καθυστερήσεις της αναμέτρησης σκόραρε με κεφαλιά μειώνοντας στο τελικό 3-1 και έγινε ο νεότερος Έλληνας σκόρερ στην ιστορία του Τσάμπιονς Λιγκ, ξεπερνώντας τον Γιούρκα Σεϊταρίδη.
2018-2019
Η σεζόν 2018-19, δεν ξεκίνησε με τον καλύτερο τρόπο για αυτόν στον Ολυμπιακό, καθότι βρέθηκε εκτός ομάδας. Γεγονός που άλλαξε, όταν αυτός και ο συμπαίχτης του, Θανάσης Ανδρούτσος (αμφότεροι προπονούνταν με την Κ-20), άλλαξαν μάνατζερ. Παρόλα αυτά, η εικόνα δεν άλλαξε αισθητά, καθότι κατάφερε να κάνει μόνο μία συμμετοχή της σεζόν, κόντρα στον Άρη Αβάτου, για το Κύπελλο Ελλάδας, ένας αγώνας που έληξε 1-2, υπέρ του Ολυμπιακού.
Έτσι, τον Ιανουάριο του 2019, ο Νικολάου, έφυγε από τον Ολυμπιακό με τη μορφή δανεισμού, με προορισμό την ιταλική Έμπολι, η οποία εξασφάλισε και οψιόν αγοράς 5 εκατομμυρίων ευρώ.
2021-
Στις 9 Αυγούστου 2021, ο Νικολάου υπέγραψε 5ετες συμβόλαιο με την ιταλική ομάδα Σπέτσια Κάλτσιο.
Εθνική Ελλάδος
Ο Δημήτρης Νικολάου ξεκίνησε να αγωνίζεται, αρχικά, στην Εθνική Ελλάδας U17. Ο πρώτος του επίσημος αγώνας ήταν στο Ευρωπαϊκό Πρωτάθλημα Νέων του 2014, σε έναν αγώνα κόντρα στην αντίστοιχη ομάδα της Ουκρανίας, ο οποίος έληξε 1-1. Συνολικά με αυτήν την Εθνική έκανε 9 συμμετοχές χωρίς να βάλει κάποιο γκολ. Κατόπιν αγωνίστηκε και με την Εθνική Ελλάδας U19, εκεί έκανε το επίσημο ντεμπούτο του στις 15 Νοεμβρίου του 2015, κόντρα στην αντίστοιχη ομάδα της Πορτογαλίας, για Ευρωπαϊκό Πρωτάθλημα Νεών. Στο επόμενο Ευρωπαϊκό Πρωτάθλημα Νέων, έβαλε και το πρώτο του γκολ, με τη φανέλα της Εθνικής Ελλάδας, σε έναν αγώνα κόντρα στου Ουαλία. Συνολικά με αυτό το τμήμα της Εθνική Ελλάδας έκανε 5 επίσημες συμμετοχές, πετυχαίνοντας κι ένα γκολ.
Από τον Ιούνιο του 2017, είναι στέλεχος της Εθνικής Ελλάδας U21, με την οποία έκανε ντεμπούτο σε έναν φιλικό αγώνα, κόντρα στη Σερβία. Πλέον είναι βασικός στέλεχος του εν λόγω τμήματος, χωρίς όμως να έχει αγωνιστεί ακόμα σε επίσημο αγώνα, παραμένοντας στον πάγκο. Στις 5 Οκτωβρίου του 2017, όμως, έκανε και το επίσημο ντεμπούτο του με την U21, ως βασικός, στα προκριματικά του Ευρωπαϊκού Πρωταθλήματος Νέων, κόντρα στη Μολδαβία, σε ένα ματς που έληξε 0-2 υπέρ της Ελλάδας.
Στυλ παιχνιδιού
Ο Νικολάου κατά την παραμονή του στις Ακαδημίες του Ολυμπιακού αλλά και αργότερα, αγωνίστηκε αριστερός αμυντικός, κεντρικός αμυντικός, καθώς και αμυντικός μέσος. Παρόλα αυτά, η θέση του είναι η δεύτερη. Ο τρόπος παιχνιδιού του χαρακτηρίζεται από δυναμικότητα και αυτοπεποίθηση, ενώ είναι και ήρεμος με την μπάλα στα πόδια. Το «καλό» του πόδι είναι το αριστερό.
Στατιστικά
Μέχρι 13 Αυγούστου 2021
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ17 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Έμπολι ΦΚ Κατηγορία:Ποδοσφαιριστές Σπέτσια Κάλτσιο 1906 Κατηγορία:Ποδοσφαιριστές Σέριε Α Κατηγορία:Ποδοσφαιριστές Σέριε Β
Ρίτσαρντ Γκρήνμπλατ
Ο Ρίτσαρντ Γκρήνμπλατ (αγγλικά: Richard D. Greenblatt, 25 Δεκεμβρίου 1944, Πόρτλαντ) είναι Αμερικανός προγραμματιστής ηλεκτρονικών υπολογιστών. Μαζί με τον Μπιλ Γκόσπερ, θεωρείται από τους ιδρυτές της κοινότητας των χάκερ (με την ιστορική έννοια του όρου), και αποτελεί σημαίνων μέλος των κοινοτήτων της γλώσσας προγραμματισμού Lisp και του Εργαστηρίου Τεχνητής Νοημοσύνης του Τεχνολογικού Ινστιτούτου της Μασσαχουσέτης (MIT AI Lab).
Σταδιοδρομία
Ο Γκρήνμπλατ γράφτηκε στο Τεχνολογικό Ινστιτούτο της Μασαχουσέτης το 1962, και κατά το 2ο έτος των σπουδών του γράφτηκε στον φοιτητικό σύλλογο Tech Model Railroad Club όπου ως αντικείμενο είχε την κατασκευή μοντέλων σιδηροδρόμων. Κατά την περίοδο αυτή, ο Πήτερ Σάμσον είχε γράφει ένα πρόγραμμα σε Fortran για υπολογιστή τύπου IBM 709, έτσι ώστε να αυτοματοποιήσει την δυσκολοσυντήρητη διαδικασία του συγχρονισμού των διαφόρων τραίνων στο πολυσύνθετο και μεγάλου μεγέθους μοντέλο του σιδηρόδρομου. Ο Γκρήνμπλατ ανέλαβε να γράψει έναν μεταγλωττιστή της Fortran για τον νεότερου τύπου υπολογιστή PDP-1 για τον οποίο δεν υπήρχε κάτι αντίστοιχο την εποχή εκείνη (ο κάθε υπολογιστής διέθετε διαφορετική αρχιτεκτονική τότε και χρειαζόταν μεταγλώττιση προκειμένου να γίνει μεταφορά λογισμικού). Κατά την ενασχόληση του αυτή γνωρίστηκε με τον Άλαν Κότοκ, και κατόπιν έγινε μέλος του Εργαστηρίου Τεχνητής Νοημοσύνης του Τεχνολογικού Ινστιτούτου της Μασσαχουσέτης, όπου διακρίθηκε σε σχέση με όλους τους υπόλοιπους για την ιδιαίτερα υψηλή προγραμματιστική του δεινότητα.
Υπήρξε ο κύριος συνεισφέρων της γλώσσας Maclisp για τον PDP-6, έγραψε το Mac Hack το οποίο ήταν το πρώτο πρόγραμμα το οποίο επέτρεπε την διεξαγωγή παιγνιδιών ως τουρνουά και κατόπιν το πρώτο που χρησιμοποιήθηκε εναντίον ανθρώπινων αντιπάλων σε σκακιστικό τουρνουά, και χαρακτηριστικά ο Μπόμπι Φίσερ ήταν ένας από αυτούς το 1977. Ο Γκρήνμπλατ μαζί με τους Τομ Νάιτ και Στιούαρτ Νέλσον δημιούργησε το λειτουργικό σύστημα ITS (Incompatible Timesharing System) για τους υπολογιστές τύπου PDP-6 και PDP-10 που χρησιμοποιούνταν στο MIT. Το ITS δεν επεκτάθηκε εκτός των ορίων του εργαστηρίου, ωστόσο η φιλοσοφία και τεχνικές συμβάσεις του συστήματος είχαν σημαντική επίδραση σε μετέπειτα λειτουργικά συστήματα τύπου VMS και GNU/Linux (υβρίδιο του Unix γραμμένο από την αρχή από τον Ρίτσαρντ Στάλλμαν -το σύνολο των εφαρμογών, GNU- και συμπληρωματικά τον Λίνους Τόρβαλντς -πυρήνας του συστήματος, Linux-).
Αργότερα μαζί με τον Τομ Νάιτ υπήρξαν οι κύριοι αρχιτέκτονες των υπολογιστών τύπου Lisp machine του MIT. Μετέπειτα ασχολήθηκε με τον ιδιωτικό τομέα όπου ίδρυσε την εταιρεία Lisp Machines, Inc. (η οποία εξελίχθηκε στην Gigamos Systems), όπου επεδίωξε να αποτελέσει την υλοποίηση του οράματος του για μια φιλική προς τους χάκερ και την φιλοσοφία τους εταιρεία, σε αντίθεση με την πιο εμπορικά προσανατολισμένη Symbolics στην οποία είχε καταφύγει ο Μπιλ Γκόσπερ.
Εξωτερικοί σύνδεσμοι
Κατηγορία:Αμερικανοί προγραμματιστές Κατηγορία:Lisp
Ντέττλικον
Ο Ντέττλικον (γερμανικά: Dättlikon) είναι δήμος της επαρχίας Βίντερτουρ στην Ελβετία. Έχει πληθυσμό 781 κατοίκων.
Ιστορία
Το Ντέττλικον αναφέρεται για πρώτη φορά το 1241 ως Τετελινχόφεν.
Πληθυσμός
Ο ιστορικός πληθυσμός δίνεται στον παρακάτω πίνακα:
Εξωτερικοί σύνδεσμοι
Κατηγορία:Πόλεις της Ελβετίας
Κόργιο-μαρ
Η Κόργιο-μαρ, Γκόργιομαλ ή Κοριομάλ (Κορεατικά: 고려말, Ρωσικά: Корё мар ) είναι η διάλεκτος της Κορεατικής γλώσσας που ομιλείται από τους Κόργιο-σαράμ, τους εθνοτικούς Κορεάτες στην πρώην ΕΣΣΔ. Κατάγεται από την διάλεκτο Γιούκτζιν και πολλές άλλες ποικιλίες των Βορειοανατολικών Κορεατικών. Συχνά υπάρχει δυσκολία στην κατανόηση των Κόργιο-σαράμ από ομιλητές των τυποποιημένων Κορεατικών, και αυτό μπορεί να επιδεινώνεται από το γεγονός ότι η πλειοψηφία των Κόργιο-σαράμ σήμερα χρησιμοποιούν τα ρωσικά και όχι τα κορεατικά ως πρώτη γλώσσα.
Ονόματα
Οι Κόργιο-σαράμ αναφέρουν την γλώσσα ως Κόργιο-μαρ (고려말/корё мар), με πολλές εναλλακτικές προφορές συμπεριλαμβανομένων των Κόρε-μαρ (коре мар) και Κόρε-μαρί (коре мари).
Στη Νότια Κορέα, η διάλεκτος αναφέρεται ως Γκόργιομαλ (고려말) ή Κεντροασιατικά Κορεατικά (중앙아시아 한국어).
Στη Ρωσία και άλλες πρώην Σοβιετικές δημοκρατίες, η γλώσσα αναφέρεται ως Κόριο-μαλ (корё мар ή корё маль), από τις οποίες οι πρώην αντανακλούν την προφορική μορφή, ενώ οι τελευταίες αντανακλούν τη λογοτεχνική μορφή των Κορεατικών.
Φύλακες του Γαλαξία 2
Η επίσημη ανακοίνωση για την ταινία έγινε το 2014 στη Διεθνή Comic-Con του Σαν Ντιέγκο, πριν την κυκλοφορία της πρώτης ταινίας, μαζί με την ανακοίνωση της επιστροφής του Γκαν σε σκηνοθεσία και σενάριο. Ωστόσο, ο τίτλος της συνέχειας αποκαλύφθηκε έναν χρόνο αργότερα, τον Ιούλιο του 2015. Τα γυρίσματα ξεκίνησαν τον Φεβρουάριο του 2016 στα Pinewood Atlanta Studios στην Τζόρτζια και ολοκληρώθηκαν τον Ιούνιο του 2016. Ο Γκαν επέλεξε να τοποθετήσει χρονικά την ταινία αμέσως μετά τα γεγονότα της πρώτης, προκειμένου να εξερευνήσει τους νέους ρόλους των χαρακτήρων ως Φύλακες, αλλά και για να ακολουθήσει την ιστορία σχετικά με τον πατέρα του Κουίλ, ο οποίος αναφέρθηκε στην προηγούμενη ταινία. Τον Ιούλιο του 2016, επιβεβαιώθηκε πως ο Ράσελ θα υποδυόταν τον Ίγκο, πατέρα του Κουίλ, ιστορία που ξεφεύγει από την ιστορία του Κουίλ σχετικά με τον πατέρα του στα κόμικ.
Κόργιο-μαρ
Ορθογραφία
Γενικά, οι ομιλητές δεν χρησιμοποιούν τα Κόριομαρ ως λογοτεχνική γλώσσα. Τα γραπτά Κορεατικά κατά τη Σοβιετική περίοδο έτειναν να ακολουθούν την Βορειοκορεατική τυποποιημένη γλώσσα, ενώ χρησιμοποιούνται οι Βόρειες και Νότιες μορφές μετά διάλυση της Σοβιετικής Ένωσης. Ωστόσο, ορισμένοι σύγχρονοι συγγραφείς, κυρίως ο Λαβρέντι Σον, έχουν δημιουργήσει θεατρικά έργα και διηγήματα στα Κόριομαρ χρησιμοποιώντας τα χάνγκουλ.
Φύλακες του Γαλαξία 2
Η ταινία Φύλακες του Γαλαξία 2 έκανε την παγκόσμια πρεμιέρα της στο Τόκιο, στις 10 Απριλίου 2017, ενώ στις 5 Μαΐου του ίδιου έτους κυκλοφόρησε στις κινηματογραφικές αίθουσες των Ηνωμένων Πολιτειών, ως μέρος της τρίτης φάσης του MCU. Στην Ελλάδα, η ταινία κυκλοφόρησε στις 4 Μαΐου 2017. Η ταινία σημείωσε εισπρακτική επιτυχία με έσοδα πάνω από $863 εκατομμύρια παγκοσμίως, καθιστώντας την την όγδοη πιο επιτυχημένη εισπρακτικά ταινία του έτους, ενώ ξεπέρασε σε έσοδα την προκάτοχό της. Έλαβε θετικές κριτικές κυρίως για τα οπτικά εφέ, τη σκηνοθεσία, το soundtrack, το χιούμορ και τις ερμηνείες της, αν και κάποιοι κριτικοί τη θεώρησαν κατώτερη συγκριτικά με την πρώτη ταινία. Επίσης, έλαβε αρκετές υποψηφιότητες για βραβεία κερδίζοντας κάποια από αυτά, ενώ έλαβε και μία υποψηφιότητα για Όσκαρ στην κατηγορία των Καλύτερων Οπτικών Εφέ. Μία συνέχεια με τίτλο Φύλακες του Γαλαξία 3, κυκλοφόρησε στις 5 Μαΐου 2023, έπειτα από ένα ειδικό εορταστικό επεισόδιο με τίτλο Οι Φύλακες του Γαλαξία Εορταστικό Αφιέρωμα, το οποίο κυκλοφόρησε τον Δεκέμβριο του 2022 στην πλατφόρμα του Disney+.
Κόργιο-μαρ
Ορθογραφία
Ένα κίνημα για την λατινοποίηση των Κόριομαρ έλαβε χώρα στα τέλη της δεκαετίας του 1930, το οποίο προωθήθηκε από πολλά κυβερνητικά στελέχη και γλωσσολόγους, αλλά δεν είχε πολύ επιτυχία.
Φύλακες του Γαλαξία 2
Πλοκή
Η Αΐσα, αρχηγός της φυλής των Σόβερεϊν, αναθέτει στους Φύλακες του Γαλαξία να προστατεύσουν τις πολύτιμες μπαταρίες που διαθέτουν από τον Άμπιλισκ, με αντάλλαγμα την αποξενωμένη αδελφή της Γκαμόρα, Νέμπιουλα, την οποία συνέλαβαν όταν προσπάθησε να κλέψει τις μπαταρίες. Όταν, φεύγοντας, ο Ρόκετ κλέβει τις μπαταρίες, οι Σόβερεϊν επιτίθενται στο διαστημόπλοιο των Φυλάκων. Μία μυστηριώδης φιγούρα τους βοηθάει και στη συνέχεια προσγειώνονται ανώμαλα σε έναν πλανήτη. Εκεί, η φιγούρα εμφανίζεται και τους αποκαλύπτει πως είναι ο πατέρας του Κουίλ, ο Ίγκο, προσκαλώντας τους στον πλανήτη του. Ωστόσο, ο Ρόκετ και ο Γκρουτ μένουν πίσω για να επισκευάσουν το διαστημόπλοιο και να φυλάνε τη Νέμπιουλα.
Κόργιο-μαρ
Φωνολογία
Τα χαρακτηριστικά των Κόριομαρ που διαφέρουν από τα Τυποποιημένα Κορεατικά περιλαμβάνουν τις ακόλουθες φωνολογικές διαφορές.
Φύλακες του Γαλαξία 2
Πλοκή
Ο Ίγκο, ένας Ουράνιος ο οποίος δημιούργησε ο ίδιος τον πλανήτη του, εξηγεί ότι δημιούργησε ένα ανθρώπινο σώμα για να ταξιδέψει στο σύμπαν αναζητώντας τον σκοπό του, μέχρι που ερωτεύτηκε την μητέρα του Κουίλ, Μέρεντιθ. Μετά τον θάνατό της, ο Ίγκο προσέλαβε τον Γιόντου για να πάρει τον μικρό Κουίλ και να του τον παραδώσει. Ωστόσο, ο Γιόντου δεν παρέδωσε τον Κουίλ και από τότε ο Ίγκο τον αναζητά. Η Νέμπιουλα φτάνει στον πλανήτη και προσπαθεί να σκοτώσει την Γκαμόρα, αλλά οι δυο τους δημιουργούν μία άβολη συμμαχία όταν ανακαλύπτουν έναν λάκκο γεμάτο σκελετούς. Στο μεταξύ, ο Ίγκο μαθαίνει στον Κουίλ να χειρίζεται τη δύναμη των Ουρανίων και του αποκαλύπτει πως στα ταξίδια του φύτευε σπόρους σε διάφορους κόσμους, οι οποίοι θα μπορούσαν με τη δύναμη δύο Ουράνιων να γαιοπλαστούν σε νέες επεκτάσεις του εαυτού του. Για αυτόν τον σκοπό γονιμοποίησε αμέτρητες γυναίκες και προσέλαβε τον Γιόντου να συλλέγει τα παιδιά και να του τα παραδίδει, τα οποία ωστόσο σκότωνε όταν δεν είχαν τα γονίδια των Ουράνιων. Όταν ο Ίγκο αποκαλύπτει πως εκείνος σκότωσε τη Μέρεντιθ, ο Κουίλ του επιτίθεται. Ο Ίγκο, αφού ο Κουίλ δε συνεργάζεται, απορροφεί την ενέργειά του ώστε να ενεργοποιήσει τους σπόρους, οι οποίοι αρχίζουν να «καταβροχθίζουν» τους κόσμους στους οποίους είναι φυτεμένοι.
Κόργιο-μαρ
Διδασκαλία της γλώσσας
Τα Κόριομαρ δεν διδάσκονται ως μάθημα και δεν χρησιμοποιούνται ως μέσο διδασκαλίας στα σχολεία. Η κορεατική γλώσσα που διδάσκεται στα πανεπιστήμια των μετασοβιετικών κρατών είναι η βορειοκορεατική και νοτιοκορεατική μορφή, με εκπαιδευτές που είναι μητρικοί σε αυτές ή έχουν εκπαιδευτεί σε μία από αυτές τις χώρες. Σε μία περίπτωση, ένας Νοτιοκορεάτης καθηγητής προσπάθησε να διδάξει τα Κόριομαρ στο Κρατικό Πανεπιστήμιο του Αλμάτι, αλλά δεν είχε μεγάλη επιτυχία.
Φύλακες του Γαλαξία 2
Πλοκή
Η Μάντις, η αφελής υπηρέτρια του Ίγκο με δυνάμεις ενσυναίσθησης, αποκαλύπτει το σχέδιο του Ίγκο στον Ντραξ. Η Γκαμόρα και η Νέμπιουλα ενημερώνονται επίσης, ενώ οι Ρόκετ, Γιόντου, Γκρουτ και Κράγκλιν καταφτάνουν. Οι Φύλακες ταξιδεύουν στον πυρήνα του πλανήτη όπου βρίσκεται ο εγκέφαλος του Ίγκο, ενώ ο Γιόντου αποκαλύπτει στον Κουίλ πως τον κράτησε για να του σώσει τη ζωή. Καθώς οι Σόβερεϊν εντόπισαν τους Φύλακες και τους επιτίθενται, ο Ρόκετ φτιάχνει μία βόμβα χρησιμοποιώντας τις μπαταρίες, την οποία ο Γκρουτ φυτεύει στον πυρήνα του πλανήτη. Ο Κουίλ πολεμάει τον Ίγκο καθώς οι υπόλοιποι Φύλακες και η Μάντις επιβιβάζονται στο διαστημόπλοιο για να φύγουν. Η βόμβα εκρήγνυται σκοτώνοντας τον Ίγκο, ενώ ο Γιόντου θυσιάζεται για να σώσει τον Κουίλ. Έχοντας συμφιλιωθεί με την Γκαμόρα, η Νέμπιουλα επιλέγει να φύγει για να αντιμετωπίσει και να σκοτώσει τον Θάνος μόνη της. Οι Φύλακες οργανώνουν την κηδεία του Γιόντου, στην οποία παρευρίσκονται δεκάδες διαστημόπλοια Ολέθριων αναγνωρίζοντας τη θυσία του και τον ίδιο ξανά ως μέλος των Ολέθριων. Κατά τη διάρκεια της κηδείας, η Γκαμόρα αποδέχεται τα αισθήματά της για τον Κουίλ και γίνονται ζευγάρι.
Κόργιο-μαρ
Παραπομπές
Κατηγορία:Γλώσσες του Καζακστάν Κατηγορία:Γλώσσες του Κιργιστάν Κατηγορία:Γλώσσες της Ρωσίας Κατηγορία:Γλώσσες του Ουζμπεκιστάν
Φύλακες του Γαλαξία 2
Ηθοποιοί και χαρακτήρες
Επιπρόσθετα, από την πρώτη ταινία επέστρεψαν για να επαναλάβουν τους ρόλους τους οι Λόρα Χάντοκ ως Μέρεντιθ Κουίλ, Γκρεγκ Χένρυ ως ο πατέρας της, Σεθ Γκριν ως η φωνή του Χάουαρντ η Πάπια και ο σκύλος ηθοποιός Φρεντ ως ο Κόσμο ο Σκύλος. Μέλη που ανήκαν στην ομάδα Ολέθριων του Γιόντου και εμφανίζονται στην ταινία αποτελούν οι Έβαν Τζόουνς ως Ρετς, Τζίμι Ούριν ως Χαλφ-Νατ, Στίβεν Μπλάκιερτ ως Μπραλ, Στιβ Έιτζι ως Γκεφ, Μάικ Εσκαμίλα ως Σκρότε, Τζο Φρία ως Όμπλο, Τέρενς Ρόουζμορ ως Νάρμπλικ και Τόμι Φλάναγκαν ως Τούλικ, ενώ ο ντράμερ του συγκροτήματος Charred Walls of the Damned, Ρίτσαρντ Κρίστι, κάνει μία σύντομη εμφάνιση. Άλλα μέλη από την παλιά ομάδα των Στακάρ και Γιόντου συμπεριλαμβάνουν τους Μάικλ Ρόσενμπαμ ως Μαρτίνεξ, Βινγκ Ρέιμς ως Τσάρλι-27 και Μισέλ Γιο ως Αλέτα Ογκόρντ. Στην ομάδα συμπεριλαμβάνονται επίσης οι ψηφιακοί χαρακτήρες Κρούγκαρ και Μέινφρεϊμ, με τη Μάιλι Σάιρους να χαρίζει της φωνή της στον δεύτερο, χωρίς ωστόσο το όνομά της να εμφανίζεται στους τίτλους της ταινίας. Ο Ρόσενμπαμ είχε επίσης περάσει από ακρόαση για τον ρόλο του Πίτερ Κουίλ κατά το κάστινγκ της πρώτης ταινίας. Ο λόγος που ο Γκαν προσέλαβε την Γιο ήταν η αγάπη του για τις ταινίες του Χονγκ Κονγκ της δεκαετίας του 1990, ενώ τη Σάιρους την παρακολουθούσε ως κριτή στην εκπομπή ταλέντων The Voice και θαύμαζε «τον τόνο της φωνής της». Ο Γκαν πρόσθεσε πως η ομάδα αυτή θα επέστρεφε σε μελλοντικές ταινίες του MCU, δίπλα στον Στακάρ, τον χαρακτήρα του Σταλόνε.
Ρούτγκερ Χάουερ
Ο Ρούτγκερ Ούλσεν Χάουερ (ολλανδικά: Rutger Oelsen Hauer, 23 Ιανουαρίου 1944 - 19 Ιουλίου 2019) ήταν Ολλανδός ηθοποιός, συγγραφέας και περιβαλλοντιστής. Είχε συμμετάσχει σε αγγλόφωνες και ολλανδόφωνες τηλεοπτικές σειρές και ταινίες.
Φύλακες του Γαλαξία 2
Ηθοποιοί και χαρακτήρες
Ο Σταν Λι εμφανίζεται σε μία σκηνή μετά τους τίτλους τέλους ως ο πληροφοριοδότης των Παρατηρητών, συζητώντας μαζί τους προηγούμενες περιπέτειές του οι οποίες συμπεριλαμβάνουν σύντομες εμφανίσεις του σε άλλες ταινίες του MCU. Συγκεκριμένα, αναφέρει την περίοδο που δούλευε ως διανομέας στην εταιρία FedEx, κάτι το οποίο τον συνδέει με τη σύντομη εμφάνισή του στην ταινία Captain America: Εμφύλιος Πόλεμος (2016), όπου όντως εργαζόταν ως διανομέας. Αυτή η εμφάνιση του Λι στους Φύλακες αναγνωρίζει τη θεωρία των θαυμαστών πως ο Λι μπορεί να ενσαρκώνει τον ίδιο χαρακτήρα σε όλες τις σύντομες εμφανίσεις του, με τον Γκαν να σημειώνει πως «ο κόσμος σκέφτηκε πως ο Σταν Λι είναι ο Παρατηρητής και πως όλες αυτές οι σύντομες εμφανίσεις είναι μέρος του να είναι ο Παρατηρητής. Έτσι, το να βάλω τον Σταν Λι να είναι ένας τύπος που δουλεύει για τους Παρατηρητές, ήταν κάτι που σκέφτηκα πως θα είχε πλάκα για το MCU». Ο Φάιγκι πρόσθεσε πως ο Λι «ξεκάθαρα υπάρχει, πάνω και πέρα από την πραγματικότητα όλων των ταινιών. Έτσι, η ιδέα πως θα μπορούσε να κάθεται εκεί, σε μία κοσμική στάση κατά τη διάρκεια μιας σκηνής ενός άλματος από τη μία πύλη στην άλλη στους Φύλακες...σε κάνει να λες, για περίμενε μια στιγμή, είναι αυτός ο ίδιος χαρακτήρας που ξεπηδάει σε όλες τις άλλες ταινίες;» Ο Λι γύρισε αρκετές εναλλακτικές εκδοχές της σκηνής, συμπεριλαμβανομένης και μίας όπου αναφέρεται στον ρόλο που είχε στην ταινία Deadpool, κάτι το οποίο θα αποτελούσε την πρώτη αναγνώριση της σειράς ταινιών των X-Men από μία ταινία του MCU. Ο Γκαν παραδέχτηκε αργότερα πως η αναφορά στην ταινία Εμφύλιος Πόλεμος αποτελεί ένα σφάλμα συνέχειας, δεδομένου πως τα γεγονότα της ταινίας Φύλακες του Γαλαξία 2 διαδραματίζονται πριν τα γεγονότα της ταινίας Εμφύλιος Πόλεμος, λέγοντας: «Τα θαλάσσωσα. Δεν σκεφτόμουν. Αλλά θα πω πως ίσως ο Σταν Λι χρησιμοποίησε το πρόσχημα του τύπου από τη FecEx παραπάνω από μία φορά».
Ρούτγκερ Χάουερ
Ο Χάουερ ξεκίνησε την καριέρα του το 1969 με τον ομώνυμο ρόλο στην ολλανδική τηλεοπτική σειρά Floris και συνέχισε με την επιτυχημένη ταινία Λουλούδι της σάρκας το 1973. Απέκτησε διεθνή φήμη με την ταινία Αγώνας επιβιώσεως και συμμετείχε σε αμερικανικές ταινίες όπως στην ταινία Το γεράκια της νύχτας και στην ταινία επιστημονικής φαντασίας Blade Runner (1982), οι οποίες του χάρισαν ρόλους πρωταγωνιστικούς όπως στις ταινίες Όστερμαν, το 48ωρο των κατασκόπων, Ο λύκος και το γεράκι, Σάρκα και αίμα, Το οτοστόπ του τρόμου, Απόδραση από το Σομπιμπόρ (για την οποία κέρδισε Χρυσή Σφαίρα Β' Ανδρικού Ρόλου), Τυφλός σαμουράι, Σώμα με σώμα και Φυλακές υψίστης ασφαλείας.
Φύλακες του Γαλαξία 2
Ηθοποιοί και χαρακτήρες
Επίσης, μία σύντομη εμφάνιση στην ταινία κάνει και ο Ντέιβιντ Χέισελχοφ υποδυόμενος τον εαυτό του, όταν σε μία σκηνή ο Ίγκο παίρνει τη μορφή του, ενώ ο Ρομπ Ζόμπι εμφανίζεται για ακόμα μία φορά ως η φωνή ενός από τους Ολέθριους. Ένα στιγμιότυπο με τον Τζεφ Γκόλντμπλουμ να χορεύει ως Grandmaster στο σκηνικό της ταινίας Thor: Ragnarok (2017) χρησιμοποιείται για λίγο κατά τη διάρκεια των τίτλων τέλους της ταινίας, με τον Φάιγκι να εξηγεί πως η Marvel «σκέφτηκε πως θα ήταν διασκεδαστικό να το βάλουν εκεί», ειδικά από τη στιγμή που στα κόμικ ο Grandmaster είναι ο αδελφός του Συλλέκτη, ο οποίος εμφανίζεται στην πρώτη ταινία των Φυλάκων. Ο Μπεν Μπράουντερ, πρωταγωνιστής της σειράς Farscape της οποίας ο Γκαν είναι ένθερμος θαυμαστής, κάνει μία σύντομη εμφάνιση ως Ναύαρχος των Σόβερεϊν, ενώ η Μόλι Κουίν εμφανίζεται ως η συνοδός του Χάουαρντ η Πάπια. Οι Τζιμ Γκαν ο Πρεσβύτερος και Λεότα Γκαν, γονείς των Τζέιμς και Σον Γκαν, κάνουν επίσης μία σύντομη εμφάνιση στην ταινία ως ένα ηλικιωμένο ζευγάρι στη Γη. Ο Γκιγιέρμο Ροντρίγκεζ, κωμικός ο οποίος εργάζεται στο talk show Jimmy Kimmel Live!, εμφανίζεται ως αστυνομικός στη Γη, όταν ο Ίγκο ενεργοποιεί τους σπόρους που φύτεψε κι αυτοί αρχίζουν να καταβροχθίζουν τους πλανήτες. Το όνομά του ωστόσο δεν εμφανίζεται στους τίτλους της ταινίας.
Ρούτγκερ Χάουερ
Την δεκαετία του 1990, ο Χάουερ συμμετείχε σε δεύτερους ρόλους σε ταινίες όπως Μπάφι η βαμπιροφόνισσα. Τη δεκαετία του 2000 στα Εξομολογήσεις ενός επικίνδυνου μυαλού, Αμαρτωλή πόλη, Batman Begins και το 2011 στην Τελετή αλλά επίσης σε πρωταγωνιστικούς ρόλους όπως η ταινία Hobo with a Shotgun την ίδια χρονιά. Ίδρυσε το Rutger Hauer Starfish Association, έναν οργανισμό ευαισθητοποίησης για το AIDS. Το 2013 έγινε ιππότης επί των τιμών στην Ολλανδία.
Φύλακες του Γαλαξία 2
Ανάπτυξη
Τον Μάιο του 2014, ο διευθύνων σύμβουλος της Disney, Μπομπ Άιγκερ, δήλωσε πως θεωρούσε πως η ταινία Φύλακες του Γαλαξία είχε «μεγάλες δυνατότητες για να γίνει franchise». Πρόσθεσε πως ο στόχος τους ήταν να δημιουργήσουν «μία άλλη ομάδα Εκδικητών». Ο Τζέιμς Γκαν, ο οποίος σκηνοθέτησε και συν-έγραψε την πρώτη ταινία, είπε πως θα του άρεσε να επέστρεφε για μία συνέχεια και πως συμβατικά, ήταν υποχρεωμένος να το κάνει αν του το ζητούσαν. Τον επόμενο μήνα, ο παραγωγός Κέβιν Φάιγκι είπε πως «υπάρχουν δρόμοι που μπορούμε να πάμε [το franchise] και έχουμε ιδέες για το πού θα μας άρεσε να πάει» με βάση το ευρύ φάσμα χαρακτήρων, κόσμων και ιστοριών από τα κόμικ. Τον Ιούλιο του 2014, η συν-σεναριογράφος της ταινίας Φύλακες του Γαλαξία, Νικόλ Πέρλμαν, επιβεβαίωσε πως μία συνέχεια «θα γινόταν πράξη» εξαιτίας της θετικής εσωτερικής ανταπόκρισης που είχε η πρώτη ταινία στη Disney, και πως ο Γκαν θα ήταν αυτός που θα έγραφε το σενάριο και θα τη σκηνοθετούσε. Σύντομα μετά από αυτό, στη διεθνή Comic-Con του Σαν Ντιέγκο, δόθηκε ως ημέρα κυκλοφορίας της συνέχειας η 28η Ιουλίου 2017.
Ρούτγκερ Χάουερ
Πρώιμα χρόνια
Ο Χάουερ γεννήθηκε στις 23 Ιανουαρίου 1944 στο Μπρόκελεν της Ολλανδίας. Ήταν γιος των ηθοποιών Τέουνκε και Άρεντ Χάουερ, οι οποίοι διηύθυναν μια σχολή υποκριτικής κοντά στο Άμστερνταμ. Είχε μια μεγαλύτερη και δυο μικρότερες αδερφές. Γεννήθηκε όταν η πόλη καταγωγής του ήταν υπό γερμανική κατοχή κατά τη διάρκεια του Β΄ Παγκοσμίου Πολέμου, με τον ίδιο να δηλώνει το 1981: "Γεννήθηκα στην μέση του πολέμου και πιστεύω ότι για αυτόν τον λόγο έχω βαθιές φιλειρηνικές ρίζες. Η βία με τρομάζει". Ο Χάουερ φοίτησε στο σχολείο Ρούντολφ Στάινερ καθώς οι γονείς του ήθελαν να αναπτύξει την δημιουργικότητά του.
Φύλακες του Γαλαξία 2
Ανάπτυξη
Ο Γκαν ξεκίνησε να δουλεύει πάνω στην ταινία μέσα σε ένα μήνα και είπε πως θα συμπεριελάμβανε τουλάχιστον έναν νέο Φύλακα από τα κόμικ. Τον Οκτώβριο, επιβεβαίωσε πως και οι πέντε αρχικοί Φύλακες θα επέστρεφαν για τη συνέχεια, μαζί με άλλους υποστηρικτικούς χαρακτήρες, ενώ η ημερομηνία κυκλοφορίας της ταινίας μεταφέρθηκε στις 5 Μαΐου 2017. Τους επόμενους μήνες, ο Μάικλ Ρούκερ είπε πως θα επέστρεφε ως Γιόντου και ανυπομονούσε να εξερευνήσει νέες πτυχές του χαρακτήρα. Ο Κρις Πρατ επιβεβαίωσε πως η συνέχεια των Φυλάκων αποτελούσε ένα από τα καινούρια του πρότζεκτ, ενώ ο Μπράντλεϊ Κούπερ εξέφρασε ενδιαφέρον και ενθουσιασμό όταν ρωτήθηκε αν θα επέστρεφε για τον ρόλο του Ρόκετ και, ο Βιν Ντίζελ επιβεβαίωσε επίσης την επιστροφή του ως Γκρουτ. Τον Μάρτιο του 2015, ο Γκαν αποκάλυψε πως τα γυρίσματα θα λάμβαναν χώρα στην Ατλάντα, Τζόρτζια, με «μεγάλες αλλαγές στα μέλη του συνεργείου» σε σχέση με την πρώτη ταινία και πως ο αδελφός του, Σον Γκαν, θα επέστρεφε ως Κράγκλιν, όπως και η Κάρεν Γκίλαν ως Νέμπιουλα. Εξηγώντας τη σχέση του με τη Marvel, είπε πως η εταιρία «με άφησε να κάνω τη δουλειά μου και πραγματικά δίνω σημασία στις σημειώσεις και στις ιδέες τους. Ποτέ δεν μου επέβαλαν να προσθέσω κάποιον χαρακτήρα ή κάποιο στοιχείο στην πλοκή... Όταν σε εμπιστεύονται, σου δίνουν χώρο να εργαστείς... απλά ταιριάζουμε».
Ρούτγκερ Χάουερ
Πρώιμα χρόνια
Σε ηλικία 15 ετών, εγκατέλειψε το σχολείο για να υπηρετήσει στο Βασιλικό Ναυτικό της Ολλανδίας. Επί έναν χρόνο ταξίδεψε στον κόσμο αλλά στάθηκε αδύνατο να γίνει πλοίαρχος εξαιτίας της αχρωματοψίας του. Επιστρέφοντας σπίτι, εργάστηκε σε διάφορες περιστασιακές δουλειές ενώ πήρε το απολυτήριό του από το νυχτερινό λύκειο. Εισήχθη στην Ακαδημία Θεάτρου και Χορού στο Άμστερνταμ όπου έλαβε μαθήματα υποκριτικής αλλά σύντομα τα παράτησε για να υπηρετήσει στον Βασιλικό Στρατό της Ολλανδίας. Εκπαιδεύτηκε ως γιατρός αλλά εγκατέλειψε το επάγγελμα μετά από λίγους μήνες καθώς εναντιώθηκε στην χρήση όπλων. Επέστρεψε στην δραματική σχολή, από την οποία αποφοίτησε το 1967.
Φύλακες του Γαλαξία 2
Ανάπτυξη
Τον Μάιο, ο Γκαν είπε πως η συνέχεια θα εμπεριείχε λιγότερους χαρακτήρες σε σχέση με την πρώτη ταινία και πως σχεδίαζε να εισάγει δύο μεγάλους νέους χαρακτήρες—τη Μάντις και τον Άνταμ Γουόρλοκ. Ξεκίνησε συζητήσεις με μία ηθοποιό που είχε στο μυαλό του για τον ρόλο της Μάντις, ενώ αποφάσισε να αφαιρέσει τον Γουόρλοκ λόγω του ότι η ταινία «είχε αρχίσει να βαρυφορτώνεται», εξηγώντας: «Ένα από τα βασικά πράγματα με τους Φύλακες του Γαλαξία είναι να μην προσθέσεις ένα σωρό χαρακτήρες, να μην κάνεις κατά κάποιο τρόπο την ταινία μεγαλύτερη, αλλά να εμβαθύνεις στους χαρακτήρες... και να τους γνωρίσεις περισσότερο συναισθηματικά... τα πάντα μεγεθύνονται και γίνονται τόσο τρελά για μένα σε αυτές τις ταινίες με υπερήρωες των κόμικ». Πρόσθεσε επίσης για τον Γουόρλοκ: «Λατρεύω το τι κάναμε μαζί του. Πιστεύω πως φτιάξαμε κάτι πολύ δημιουργικό και μοναδικό με τον Άνταμ Γουόρλοκ. Αλλά ήταν ένας παραπάνω χαρακτήρας και δεν ήθελα να χάσω τη Μάντις και η Μάντις ήταν έτσι κι αλλιώς κάπως πιο οργανικά μέρος της ταινίας». Σημείωσε πως ο Γουόρλοκ θα μπορούσε να εμφανιστεί σε μελλοντικές ταινίες των Φυλάκων και θεωρείται «πολύ σημαντικό μέρος» του κοσμικού κομματιού του MCU. Η μελλοντική εισαγωγή του χαρακτήρα υπονοήθηκε σε μία από τις σκηνές στους τίτλους τέλους της ταινίας. Ο Γκαν σημείωσε επίσης πως έλαβε «κάποιο αντίκτυπο» από τη Marvel για το γεγονός πως συμπεριέλαβε τον Γουόρλοκ στις σκηνές των τίτλων τέλους, επειδή θεώρησαν πως οι θαυμαστές θα νόμιζαν πως ο χαρακτήρας θα εμφανιζόταν στις ταινίες Εκδικητές: Ο Πόλεμος της Αιωνιότητας και Εκδικητές: Η Τελευταία Πράξη, κάτι το οποίο δε θα συνέβαινε. Με το να προσθέσει αυτή τη σκηνή, ο Γκαν υποσχέθηκε στη Marvel πως θα χρησιμοποιούσε την παρουσία του στα κοινωνικά δίκτυα για να ξεκαθαρίσει στους θαυμαστές πως ο χαρακτήρας δε θα εμφανιζόταν σε καμία από τις δύο επερχόμενες ταινίες Εκδικητών.
Ρούτγκερ Χάουερ
Καριέρα
Το 2013, ο Χάουερ χρίστηκε ιππότης στο Τάγμα του Λέοντος της Ολλανδίας. Το 2015, έδωσε τη φωνή του σε διαφημίσεις του δανικού προϊόντος Lurpak. Το 2016, εισήλθε στην κριτική επιτροπή του ShortCutz Amsterdam, ενός ετήσιου κινηματογραφικού φεστιβάλ που προωθεί ταινίες μικρού μήκους στο Άμστερνταμ. Το 2017, ο Χάουερ έδωσε τη φωνή του στον πρωταγωνιστή του βιντεοπαιχνιδιού επιστημονικής φαντασίας Observer, Ντάνιελ Λαζάρσκι. Το παιχνίδι δημιουργήθηκε από την Bloober Team, και τοποθετείται στην μετααποκαλυπτική Πολωνία. Ο Ντάνιελ Λαζάρσκι είναι μέλος μιας επίλεκτης ομάδας της αστυνομίας, η οποία μπορεί να χακάρει εγκεφάλους και να αλληλεπιδρά με τις αναμνήσεις τους.
Φύλακες του Γαλαξία 2
Σενάριο
Μετά την ανακοίνωση της ταινίας, ο Γκαν είπε πως γνώριζε «αρκετά σχετικά με την κατεύθυνση που θέλω να πάρει [η συνέχεια]», αφού είχε ήδη γράψει την ιστορία του Πίτερ Κουίλ, του πατέρα του και της ιστορίας με τον Γιόντου κατά τη διάρκεια της πρώτης ταινίας, έχοντας ως πρόθεσή του να τους εξερευνήσει σε μία μελλοντική ταινία. Ήθελε να δώσει στη συνέχεια μία διαφορετική δομή σε σχέση με την πρώτη ταινία, αφού «ένας από τους λόγους που στο κοινό άρεσαν οι Φύλακες ήταν επειδή ήταν φρέσκια και διαφορετική, έτσι και η δεύτερη θα ήταν φρέσκια και διαφορετική σε σχέση με την πρώτη». Πριν ξεκινήσει να γράφει το σενάριο, ο Γκαν ήλπιζε και σε περαιτέρω εξερεύνηση των χαρακτήρων Ντραξ, Νέμπιουλα, Κράγκλιν και Συλλέκτη, αλλά και στη διεύρυνση του πολιτισμού των Ζάνταρ, Κρι, Κριλόριαν και Ολέθριων. Ήλπιζε επίσης να εισάγει περισσότερους γυναικείους χαρακτήρες, αν και ήθελε να αποφύγει τη συμπερίληψη «γήινων», όπως η Κάρολ Ντάνβερς, ή Νόβα, όπως οι Ρίτσαρντ Ράιντερ και Σαμ Αλεξάντερ, λέγοντας: «Θεωρώ πως το να διατηρήσεις τον Κουίλ ως τον μόνο γήινο είναι σημαντικό. Αυτό εξυπηρετεί όλους όσους θα πάνε να δουν την ταινία και όχι μόνο τους θαυμαστές των Νόβα [και της Κάρολ Ντάνβερς]». Ο χαρακτήρας του Darkhawk ήταν επίσης υποψήφιος για να εμφανιστεί στην ταινία.
Ο Φάιγκι είπε πως η εξερεύνηση του πατέρα του Κουίλ «θα αποτελούσε σίγουρα μέρος της επόμενης περιπέτειας των Φυλάκων», προσθέτοντας: «Θεωρώ πως υπάρχει λόγος που φυτέψαμε [την ιστορία] με αυτό τον τρόπο στο τέλος της πρώτης ταινίας». Ο Γκαν δήλωσε επίσης πως ήθελε να βεβαιωθεί πως «ο ρόλος του Γιόντου θα έβγαζε νόημα» όσον αφορούσε τη σχέση του με τον Κουίλ και τον πατέρα του και αποκάλυψε επίσης πως ο πατέρας του Κουίλ δε θα ήταν ο Τζ'σον, όπως συνέβαινε στα κόμικ. Ο Γκαν «δεν ήταν τόσο αισιόδοξος πως [η Marvel] θα αποδεχόταν το μωρό Γκρουτ» συγκριτικά με τη συμπερίληψη του Ίγκο, αφού «ο ενήλικας Γκρουτ ήταν ο πιο δημοφιλής χαρακτήρας από την πρώτη ταινία και δεν πίστευα πως θα ήθελαν να ρισκάρουν να χάσουν ένα καλό στοιχείο». Ωστόσο, αλλάζοντας τον Γκρουτ, ο Γκαν θεώρησε πως «η ταινία ήταν πιο ανοικτή» δημιουργικά, επιτρέποντάς του να βγάλει προς τα έξω «νέες πτυχές των άλλων χαρακτήρων». Σχετικά με τον Θάνος, ο Γκαν είπε πως θα εμφανιζόταν στη συνέχεια «αν η εμφάνισή του βοηθάει την ιστορία μας αλλιώς, αν όχι, δε θα εμφανιστεί καθόλου. Ο Θάνος δεν είναι το πιο σημαντικό πράγμα στους Φύλακες 2, αυτό είναι το μόνο σίγουρο. Υπάρχουν οι ίδιοι οι Φύλακες και άλλες απειλές με τις οποίες θα έρθουν αντιμέτωποι και αυτές δεν είναι ο Θάνος». Αργότερα, ο Φάιγκι επιβεβαίωσε πως ο Θάνος δε θα εμφανιζόταν στη συνέχεια, καθώς φυλασσόταν για μία «μεγαλύτερη» επιστροφή. Όταν ρωτήθηκε σχετικά με το πώς η ταινία θα συνδεόταν με τις υπόλοιπες ταινίες της Τρίτης Φάσης του MCU, ο Γκαν είπε: «Δεν θεωρώ πως οφείλω κάτι σε όλα αυτά. Πιστεύω πως η ταινία αφορά πραγματικά τους Φύλακες και αυτό που εκείνοι κάνουν».
Ρούτγκερ Χάουερ
Προσωπική ζωή
Ο Χάουερ παντρεύτηκε την δεύτερη γυναίκα του, Ίνεκε τεν Κάτε, το 1985. Ήταν μαζί από το 1968. Είχε αποκτήσει ένα παιδί με την πρώτη του σύζυγο Χέιντι Μερζ, την ηθοποιό Άισα Χάουερ (1966 - ), που τον έκανε παππού το 1987.
Τον Απρίλιο του 2007, εξέδωσε την αυτοβιογραφία του με τίτλο All Those Moments: Stories of Heroes, Villains, Replicants, and Blade Runners (συγγραφή με τον Πάτρικ Κουίνλαν), στην οποία συζήτησε πολλούς από τους κινηματογραφικούς ρόλους του. Ένα μέρος των εσόδων από το βιβλίο πηγαίνουν στο Rutger Hauer Starfish Association.
Φύλακες του Γαλαξία 2
Προ-παραγωγή
Στις 2 Ιουνίου 2015, ο Γκαν ανακοίνωσε στα κοινωνικά δίκτυα πως είχε ολοκληρώσει το πρώτο προσχέδιο του σεναρίου και πως στον τίτλο της ταινίας δεν θα πρόσθετε απλά ένα 2. Την ίδια εβδομάδα, επιβεβαίωσε την επιστροφή των Ζόε Σαλντάνα, Ντέιβ Μπατίστα και Μπράντλεϊ Κούπερ ως Γκαμόρα, Ντραξ και Ρόκετ αντίστοιχα. Στο τέλος του μήνα, ανακοίνωσε πως ο τίτλος της ταινίας θα ήταν Guardians of the Galaxy Vol. 2 λέγοντας: «Σκέφτηκα ΠΟΛΛΟΥΣ τίτλους για να αντικαταστήσω το Vol. 2 στο προσχέδιο. Αλλά επειδή ως τίτλος το 'Φύλακες του Γαλαξία' περιέχει ήδη αρκετές λέξεις, έμοιαζε παράξενο να προσθέσω δίπλα κι άλλες. Μου άρεσε καλύτερα το Vol. 2 κι έτσι, διατήρησα αυτό στο εξώφυλλο του σεναρίου—και, ευτυχώς, άρεσε [και στη Marvel]».
Ρούτγκερ Χάουερ
Εξωτερικοί σύνδεσμοι
Κατηγορία:Βραβευμένοι με Χρυσή Σφαίρα Κατηγορία:Ολλανδοί ακτιβιστές Κατηγορία:Ακτιβιστές κατά του HIV/AIDS Κατηγορία:Ολλανδοί άνδρες ηθοποιοί κινηματογράφου Κατηγορία:Ολλανδοί άνδρες ηθοποιοί τηλεόρασης Κατηγορία:Ολλανδοί άνδρες ηθοποιοί φωνής